CELEX: 62010TN0413
Language: lv
Date: 2010-09-15 00:00:00
Title: Lieta T-413/10: Prasība, kas celta 2010. gada 15. septembrī — Socitrel /Komisija

20.11.2010   
            
            
               LV
            
            
               Eiropas Savienības Oficiālais Vēstnesis
            
            
               C 317/34
            
         Prasība, kas celta 2010. gada 15. septembrī — Socitrel/Komisija
   (Lieta T-413/10)
   ()
   2010/C 317/62
   Tiesvedības valoda — portugāļu
   
      Lietas dalībnieki
   
   
      Prasītāja: Socitrel — Sociedade Industrial de Trefilaria, SA (São Romão de Coronado, Portugāle) (pārstāvji — F. Proença de Carvalho un T. de Faria, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               daļēji atcelt Komisijas 2010. gada 30. jūnija Lēmuma par procedūru saskaņā ar LESD 101. pantu un EEZ līguma 53. pantu (Lieta COMP/38.344 — Priekšspriegojuma tērauds) 1. un 2. pantu attiecībā uz prasītāju;
            
         
               —
            
            
               samazināt naudas sodu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasītāja apstrīd to pašu lēmumu, kurš tiek apstrīdēts tiesvedībā lietā T-385/10 ArcelorMittal Wire France u.c./Komisija.
   Prasītāja Tiesai apgalvo, ka:
   
               i)
            
            
               būtiski trūkstot apstrīdētā lēmuma pamatojums un tādējādi pārkāpts LESD 296. pants, kā arī naudas soda piemērošanā neesot ievērots tiesiskās paļāvības princips, aizskarot prasītājas tiesības uz aizstāvību saistībā ar tai piemērotā naudas soda aprēķinu;
            
         
               ii)
            
            
               Eiropas Komisijas administratīvās procedūras pārlieka ilguma rezultātā esot aizskartas SOCITREL tiesības uz aizstāvību, apdraudot Eiropas Cilvēktiesību [un pamatbrīvību aizsardzības] konvencijas 6. panta 1. punktā paredzētās tiesības uz lietas izskatīšanu saprātīgos termiņos;
            
         pakārtoti, ka
   
               iii)
            
            
               esot pārkāpts LESD 101. pants un izdarīta acīmredzama kļūda vērtējumā, uzskatot, ka SOCITREL tirgū nedarbojās patstāvīgi;
            
         
               iv)
            
            
               prasītāja turklāt apgalvo, ka Eiropas Komisija, naudas sodiem piemērojamās apgrozījuma 10 % robežas noteikšanai apgrozījumā iekļaudama kopīgo apgrozījumu, kāds bijis uzņēmumiem Emesa, Galycas un ITC, kuri pārkāpuma izdarīšanas laikā neietilpa PREVIDENTE grupā, esot izdarījusi acīmredzamu kļūdu;
            
         
               v)
            
            
               naudas soda noteikšanā neesot ievēroti samērīguma, diskriminācijas aizlieguma un tiesiskās paļāvības principi.